
Zápisnica z rokovania sekcie pre likvidáciu 


Rokovanie – dátum, miesto:          29. 04. 2024, 13.00 hod., zasadačka SLASPO
Rokovanie viedol:                             Mgr. Mária Lehotská, tajomníčka legislatívnej sekcie 
Prítomní:                                            členovia sekcie podľa prezenčnej listiny
 		


Program rokovania:
1. Voľba predsedu sekcie (po odchode p. Gajdárovej)
1. Tematické školenia v spolupráci s Cechom automobilových opravcov (CAP)
1. Legislatíva týkajúca sa nákladov na opravy vozidiel v neautorizovaných servisoch
1. Metodika riešenia škôd na zdraví / anuít a požičovného v rámci PZP
1. Spolupráca so SEVA, Sekciou elektromobility na Slovensku
1. Riešenie prípadov zodpovednosti za škodu z činnosti pojazdného pracovného stroja vs. zodpovednosti za škodu z PZP
1. Metodika nemateriálnej ujmy za smrť blízkej osoby v rámci PZP


6.    Voľba predsedu sekcie - Za predsedu sekcie bol jednohlasne zvolený -  Martin Škultéty z Generali poisťovne. Členovia sekcie sa zároveň zhodli na potrebe aktualizácie zoznamu členov sekcie. 
Úloha: Členom bude zaslaný zoznam členov sekcie na úpravu, ktorý bude použitý na vykonanie zmien v internom systéme SLASPO.

6.      Prítomní členovia sekcie sa rozhodli neprerokovávať na stretnutí body 4. a 7. programu vzhľadom na ich rozsiahlosť, body budú prerokované na ďalšom stretnutí sekcie.

6.      Tematické školenia v spolupráci s Cechom automobilových opravcov (CAP) - prítomní členovia sekcie vyjadrili pretrvávajúci záujem o školenia ponúkaných CAP, avšak vzhľadom na požadovanú sumu zo strany CAP za každého zúčastneného, je v súčasnosti pre poisťovne neakceptovateľná. Prítomní sa vyjadrili, že za poisťovne by s CAP mala rokovať SLASPO. SLASPO nebude ešte oslovovať CAP, zatiaľ poisťovne interne zistia, o aké školenia a kedy by mali záujem, hlavne pokiaľ ide o ponuku školení k legislatíve. Pokyny pre SLASPO budú dané na ďalšom rokovaní sekcie.
Úloha: Zvolať rokovanie sekcie na 24.6.2024 o 13:00 hod.

6. Legislatíva týkajúca sa nákladov na opravy vozidiel v neautorizovaných servisoch - členovia sekcie diskutovali o aktuálnom stave problematiky. Zhodli sa, že zásadnou je aj súdna prax, keďže rozhodnutia nie sú konzistentné. Tému navrhujú členovia sekcie otvoriť na rokovaní legislatívnej sekcie. Predtým ešte otvoria diskusie v rámci poisťovne, aby diskusia na legislatívnej sekcii bola faktická a mohli byť nastolené konkrétne návrhy budúcich legislatívnych krokov.
Úloha: Členovia sekcie pošlú SLASPO anonymizované súdne rozhodnutia, ktoré budú poskytnuté všetkým členom sekcie. Téma bude opätovne otvorená na budúcom rokovaní sekcie.

6. Spolupráca so SEVA, Sekciou elektromobility na Slovensku – sekcie odsúhlasila zaradenie problematiky elektromobility do budúcej agendy sekcie.

1. Riešenie prípadov zodpovednosti za škodu z činnosti pojazdného pracovného stroja vs. zodpovednosti za škodu z PZP – Zástupcovia poisťovne Allianz prezentovali jednoznačné stanovisko, že škoda spôsobená motorovým vozidlom, ktorá nastala jeho jazdou, napr. počas presúvania nákladu, sa má vždy plniť z PZP s odkazom na § 5 ods. 1 písm. g) zákon o PZP. Poisťovne sa zhodli, že členovia sekcie budú spolu komunikovať konkrétne prípady, aby nenastala situácia, že napriek uzavretým  poisteniam nebude žiadna poisťovňa za poisteného plniť, čím je klient i poškodený vystavený neistote, a tiež aby sa predchádzalo zbytočným súdnym konaniam.

1. Rôzne – Zástupca SKP informoval o úprave cenníka hraničného poistenia, ktoré poskytuje SKP. Zároveň vyzval poisťovne, aby v prípadoch kedy plnili bez právneho dôvodu (neskoršie zistenie, že poistná zmluva nebola v poisťovni uzavretá) nepožadovali vrátenie vyplateného plnenia od poškodeného ale komunikovali priamo s SKP, ktorá bude konať za nepoisteného (vo väčšine prípadov takto poisťovne postupujú).



Zápis vyhotovil:    Mgr. Mária Lehotská, tajomníčka legislatívnej sekcie
	02.05.2024

